el el el el el el el el el el el el el el el el el el el el el el el en el en en el el el el el en el ja el el el el el el el el el el el el el el el el el el el el el el el el el en el el el el el el el el el it ur en el tr en en el it eu en el it eu en el el el el el en el en el el el el en en en en fr en en it de nb en tr fr en en tr el el el en el en el en el el el el el el el el el el el el el el el el el el el el el el el el el el el el el el el el en fr fr fr el el el el el el el el el el el el el el el el
Το 1ο δημοτικό διαμέρισμα του Παρισιού (γαλλικά: Le 1er arrondissement de Paris) είναι ένα από τα 20 διαμερίσματα της πρωτεύουσας της Γαλλίας. Είναι ένα από τα πιο κεντρικά διαμερίσματα στο ιστορικό κέντρο του Παρισιού.
• Mayor of 1st arrondissement of Paris
δεδομένα (π • σ • ε )
Οι 4 συνοικίες του 1ου διαμερίσματος
Επίσης γνωστό ως Λούβρο, βρίσκεται κυρίως στη δεξιά όχθη του ποταμού Σηκουάνα και περιλαμβάνει επίσης το δυτικό άκρο του νησιού Ιλ ντε λα Σιτέ. Το διαμέρισμα είναι ένα από τα παλαιότερα στο Παρίσι και το νησί Ιλ ντε λα Σιτέ ήταν η καρδιά της αρχαίας πόλης Λουτέτια, που κατακτήθηκε από τους Ρωμαίους το 52 π.Χ. Περιλαμβάνει μία από τις παλαιότερες συνοικίες της πόλης, τη συνοικία Λε Αλ, η οποία χρονολογείται από τις αρχές του Μεσαίωνα.
Έχει τον μικρότερο πληθυσμό από τα διαμερίσματα του Παρισιού και είναι ένα από τα μικρότερα σε έκταση. Ένα σημαντικό μέρος του καταλαμβάνεται από το μουσείο του Λούβρου και τον κήπο του Κεραμεικού. Η αγορά Forum des Halles είναι το μεγαλύτερο εμπορικό κέντρο στο Παρίσι. [2]Πολλά από τα υπόλοιπα τμήματα του διαμερίσματος καταλαμβάνονται από επιχειρήσεις και διοικητικές υπηρεσίες.
6.2 Δρόμοι και πλατείες
Το 1ο διαμέρισμα είναι πολύ μικρό, με έκταση 1.83 χιλιόμετρα. Συνορεύει προς το νότο, πέρα από τον Σηκουάνα, με το 7ο και το 6ο διαμέρισμα, δυτικά με το 8ο διαμέρισμα, βόρεια με το 2ο διαμέρισμα και ανατολικά με το 3ο και το 4ο διαμέρισμα.
Το 1ο διαμέρισμα, που ονομάζεται επίσης Διαμέρισμα του Λούβρου, [3]δημιουργήθηκε με το νόμο της 16ης Ιουνίου 1859, κατά την επέκταση του Παρισιού έως τα τείχη του Θιέρσου, οπότε και έγιναν τροποποιήσεις των διαμερισμάτων.[4]
Από τον Απρίλιο του 2020, το 1ο διαμέρισμα θα συνδεθεί με τα 2ο, 3ο και 4ο διαμερίσματα στον 1ο τομέα, που θα ονομάζεται Παρίσι-Κέντρο,[5] που θα αναλάβει όλες τις λειτουργίες διαμερίσματος. Μόνο ο ταχυδρομικός κώδικας θα παραμείνει σε ισχύ.
Το Λούβρο και ο κήπος του Κεραμεικού
Κάθε ένα από τα 20 διαμερίσματα του Παρισιού χωρίζεται σε 4 συνοικίες. Ο παρακάτω πίνακας περιλαμβάνει τις 4 συνοικίες του 1ου διαμερίσματος:
Η συνοικία Σαιν-Ζερμαίν-λ'Ωσερουά εκτείνεται κατά μήκος της όχθης του Σηκουάνα και περιλαμβάνει τον κήπο του Κεραμεικού, το μουσείο του Λούβρου και το δυτικό τμήμα του νησιού Ιλ ντε λα Σιτέ.
Η συνοικία Λε Αλ κυριαρχείται από το εμπορικό κέντρο Forum des Halles.
Η συνοικία Παλαί-Ρουαγιάλ κυριαρχείται από το ίδιο το Παλαί Ρουαγιάλ και περιέχει επίσης το μεγαλύτερο τμήμα της κοσμοπολίτικης λεωφόρου της Όπερας.
Η συνοικία της πλατείας Βαντόμ βρίσκεται δυτικά και επικεντρώνεται γύρω από την πλατεία Βαντόμ. Χαρακτηρίζεται από οδοποιία του 18ου αιώνα. Τα ιστορικά κτίρια στην περιοχή στεγάζουν πολυτελή ξενοδοχεία καθώς και καταστήματα των μεγάλων εμπορικών οίκων μόδας και κοσμημάτων.
Η περιοχή που καταλαμβάνει σήμερα το 1ο διαμέρισμα είχε πολύ μεγαλύτερο πληθυσμό κατά την περίοδο που προηγήθηκε της αναδιοργάνωσης του Παρισιού το 1860. Προσφέρει 63.056 θέσεις εργασίας (1999), γεγονός που το καθιστά ένα από τα πιο δραστήρια στον τομέα των επιχειρήσεων.
Το 1ο διαμέρισμα του Παρισιού εξυπηρετείται από επτά γραμμές του μετρό και τρεις σιδηροδρομικούς σταθμούς του Προαστιακού (RER). Ο κεντρικός πυρήνας είναι ο σταθμός Σατλέ (όπου περνούν πέντε γραμμές του μετρό), ενώ ταυτόχρονα συνδέεται με διαβάσεις πεζών με το σταθμό Σατλέ - Λε Αλ (με τρεις γραμμές RER).
Η πλατεία του Καρουζέλ, με την αψίδα του Θριάμβου του Καρουζέλ, στο ανατολικό άκρο του ιστορικού άξονα του Παρισιού
Το μέγαρο της Τουλούζης, έδρα της Τράπεζας της Γαλλίας
Το μουσείο του Λούβρου
Η εμπορική στοά Βερό-Ντοντά
Η αγορά Λε Αλ
Το μουσείο διακοσμητικών τεχνών
Το μουσείο μόδας και ενδυματολογίας
Το μουσείο του δικαστικού συλλόγου του Παρισιού
Το Παλαί ντε λα Σιτέ, ανάκτορο των βασιλέων της Γαλλίας έως τον 14ο αιώνα, στο νησί Ιλ ντε λα Σιτέ
Το ξενοδοχείο Ριτς στο Παρίσι
Το ξενοδοχείο Λε Μερίς, ένα από τα ιστορικότερα και πιο πολυτελή ξενοδοχεία στο Παρίσι.
Το παλιό εμπορικό πολυκατάστημα Λα Σαμαριταίν
Ο κήπος του Κεραμεικού
Η Εθνική Πινακοθήκη του Ζε ντε Πομ
Το Μουσείο Ορανζερί. Βρίσκεται στη δυτική άκρη του κήπου του Κεραμεικού, δίπλα στην πλατεία Κονκόρντ. Κατασκευάστηκε το 1852 ως πορτοκαλεώνας για να προστατεύσει τις πορτοκαλιές του κήπου από το κρύο το χειμώνα. Ιδιοκτησία του Γαλλικού κράτους από το 1871, μετατράπηκε οριστικά σε μουσείο το 1927 και στεγάζει έργα ιμπρεσσιονιστών και μετα-ιμπρεσιονιστών ζωγράφων.
Νέα γέφυρα (Πον Νεφ)
Γέφυρα των Τεχνών (Πον ντεζ Αρ)
Βασιλική γέφυρα (Πον Ρουαγιάλ)
Η λεωφόρος της Όπερας (Αβενύ ντε λ' Οπερά), τμήμα της.
Η οδός Ριβολί, τμήμα της.
Η πλατεία Βαντόμ με τη στήλη Βαντόμ στο κέντρο της.
↑ «Populations légales 2019» The National Institute of Statistics and Economic Studies. 12  Ιανουαρίου 2022.
↑ . «Article R2512-1 du Code général des collectivités territoriales (partie réglementaire)».
↑ . «No 7072 — Loi sur l'extension des limites de Paris (du 16 juin 1859) , Bulletin des lois de l'Empire français, t. XIV, XIe série, no 738, 3 novembre 1859, p. 747–751, reproduit sur Google Books».